**Bilješke uz financijski izvještaj**

**za razdoblje od 1. siječnja do 30. lipnja 2016. godine**

Srednja škola Hrvatski kralj Zvonimir u Krku je polivalentni centar koji objedinjuje programe: Opća gimnazija, hotelijersko – turistički tehničar, ekonomist, ugostiteljstvo (konobar, kuhar), strojarstvo (automehaničar, automehatroničar i vodoinstalater).

U prvoj polovici 2016. godine održali smo i sudjelovali na sljedećim projektima i aktivnostima:

* Sudjelovanje učenika na županijskim i državnim natjecanjima
* Humanitarni Božićni sajam
* Maturanti 4G razreda predstavili su Hrvatsku na „Euroscoli“ u Europskom parlamentu u Strasbourgu. Krčki su maturanti izabrani po drugi put među najbolje europske učenike na nacionalnom natjecanju u organizaciji Ureda za informiranje RH
* Učenici 3. razreda gimnazije predstavljali su Hrvatsku u sklopu projekta Tvoja Europa, tvoj glas u Bruxellesu na temu migrantske krize
* Domaćini međužupanijskog natjecanja Ponos domovine i Državnog natjecanja iz Engleskog jezika
* Obilježavanje dana mira, sadnja masline u školskom vrtu
* Dani kruha
* Dan otvorenih vrata
* Obilježavanje dana tolerancije, dana osoba s Down sindromom, dana mira, dana planeta Zemlje, dana ružičastih majica protiv vršnjačkog nasilja
* Eko škola za eko otok
	+ - Izložba učeničkih radova Glagoljaške fraške na temu kulturno- povijesne baštine u sklopu projekta Az Buky Veja Glagolji – Slovim i glagoljam u galeriji Decumanus u Krku
		- Izrada promidžbenog filma Bakalaj na glagoljaški način u sklopu projekta Promocija zanimanja u turizmu, nagrađenog od Ministarstva turizma
		- Akcija skupljanja plastičnih čepova
		- Realizacija projekta Energetski neovisan otok Krk u suradnji sa komunalnim društvom Ponikve eko otok Krk d.o.o. iz Krka
		- Plava čistka u suradnji s TZ grada Krka
* Dan škole obilježili smo promocijom filmova: Az i Bakalaj na glagoljaški način, izložbom učeničkih fotografija, predstavljanjem realiziranih školskih projekata i aktivnosti u šk.god. 15./16. i nagrađivanjem najuspješnijih učenika i nastavnika.

 **Obrazac PR-RAS**

 Ukupni primici za prvih šest mjeseci 2016. godine iznose 3.407.029 kn. Od ukupnih primitaka 2.878.553 kn su primici Ministarstva, 309.143 kn Primorsko Goranske Županije, 72.325 kn JLS, 45.174 kn vlastiti prihodi škole, 94.334 kn prihodi za posebne namjene te 7.500 kn donacije.

Ukupni rashodi poslovanja iznose 3.428.392 kn. Od ukupnih rashoda 2.845.261 kn su rashodi za zaposlene koji se financiraju iz sredstava Ministarstva.

Materijalni rashodi iznose 582.106 kn . Financiraju se iz sredstva PGŽ-e u iznosu od 323.580 kn, 85.624 iz sredstva JLS, 39.346 kn iz vlastitih sredstava škole, 74.271 kn iz sredstava za posebne namjene, 6.837 kn iz donacija i 30.694 kn iz sredstva Ministarstva.

Financijski rashodi iznose 775 kn i u cijelosti se financiraju iz sredstava PGŽ.

Rashodi za nabavu nefinancijske imovine su 41.329 kn. Financiraju se iz sredstava JLS 35.399 kn, iz sredstava Ministarstva turizma 3.279 kn. 2.651 kn su rashodi za knjige za školsku knjižnicu koji se financiraju iz sredstava Ministarstva u iznosu od 2.500 kn i 151 kn iz vlastitih sredstava škole. Za adaptaciju nove učionice – radionice utrošeno je 15.574 kn te je nabavljeno je opreme za istu u iznosu od 4.825 kn. Za nabavku računala, računalne i audio opreme utrošeno je 18.279 kn.

U prvom polugodištu 2016. godine ostvarili smo manjak od 62.692 kn koji je pokriven viškom sredstava iz prethodne godine u iznosu od 112.285 kn, te sa 30.06. 2016. godine imamo višak sredstava raspoloživih u idućem razdoblju u iznosu od 49.593 kn.

Na decentraliziranim sredstvima PGŽ-e imamo manjak od 2.702 kn, a na sredstvima PGŽ-e iznad standarda imamo manjak u iznosu od 10.282 kn. Do oba manjka došlo je zbog računa koji su evidentirani u našoj knjigovodstvenoj evidenciji , a nisu plaćeni u riznici PGŽ do 30.06.2016. Na sredstvima JLS ostvarili smo manjak od 17.343 kn Do manjka je došlo također zbog razlike u knjiženju računa i prilivu sredstava od strane JLS –e. Na vlastitim sredstvima imamo višak sredstava u iznosu od 49.159 kn. Na sredstvima za posebne namjene imamo višak u iznosu od 22.408 kn. Od toga 14.185 kn je višak sredstava od nagrade „Euroscola“, 12,00 kn je višak uplata za prijevoz učenika sudionika Novigradskog proljeća, 8.212,00 kn su sredstva dobivena HZZ-e za osobe na stručnom osposobljavanju bez zasnivanja radnog odnosa. Na donacijama imamo višak prihoda u iznosu od 3.006 kn. Na sredstvima Ministarstva imamo višak od 5.347 kn. Od toga 1.613 kn su sredstva namijenjen za isplatu putnih naloga za državna natjecanja, a 3.734 kn su preostala sredstva dobivena od Ministarstva turizma koja će se iskoristiti u idućem razdoblju.

Stanje novčanih sredstava na dan 30.06. 2016. iznosi 55.705 kn.

**Obrazac Obveze**

Za razdoblje od 01.01. – 30.06.2016.

 Stanje ukupnih obveza 01. siječnja iznosi 581.506 kn. U izvještajnom razdoblju od 01. siječnja do 30. lipnja 2016. godine obveze su povećane za 2.892.596 kn. Podmirene obveze u istom razdoblju iznose 3.437.627 kn.

 Stanje obveza 30. lipnja 2016. godine iznosi 76.447 kn. Od toga 4.652 kn su obveze za materijalne rashode i 71.795 kn su ostale tekuće obveze.